৯। সেই প্রব্রজ্জিত উল্লিখিত গুণাবলী অর্জনের জন্যে তাঁর প্রাথমিক দায়িত্ব হচ্ছে তিনি যখন যেখানে অবস্থান করেন তাঁর সেই সময়ে সংশ্লিষ্ট ব্যক্তি, বিষয় ও স্থানের প্রতি দায়-দায়িত্বসমূহ নিখুঁতভাবে সম্পাদন করা। এই অবস্থানকালটি পথ চলার সময়ে প্রতি কদমে, পথ অতিক্রমের মুহূর্তটি অথবা কারো সাথে বাক্যালাপের সময়টি অথবা দেহের অঙ্গ-প্রত্যঙ্গের সংকোচন-প্রসারণ মুহূর্তটির প্রতি পর্যন্ত আপন কর্তব্য কী, তা খুঁজে বের করে একান্ত মনে তা সম্পাদন করবেন। ইহাকেই বলে প্রব্রজ্জিতের ব্রতকর্ম। বিনয়পিটকের মহাবর্গ গ্রন্থে উক্ত ব্রত সম্পাদনের সময়েও নিজের মনে এই উৎকণ্ঠাভাব বজায় রাখতে হবে যে, আমি এ সকল ব্রত-দায়িত্ব সমাপ্ত করে কখন সেই নির্জন স্থানে বা শূন্যাগারে প্রবেশপূর্বক মনের স্থির-শান্ত-দান্তভাবের মধ্যে নিমজ্জিত হবে এতক্ষণ যাবৎ নানা কর্তব্য-কর্ম সম্পাদন করতে গিয়ে আপন মনের হারানো অনাসক্ত-নিরপক্ষভাব বজায় রাখার শক্তি বৃদ্ধিতে কখন আমি ধ্যান-সাধনায় রত হব।